Πολ Κάρτλεντζ

Ο Πολ Κάρτλεντζ είναι καθηγητής Ελληνικής Ιστορίας στη Σχολή Κλασσικών Σπουδών του Πανεπιστημίου του Κέιμπριτζ, όπου διδάσκει από το 1979. Είναι επίσης εταίρος του Κολεγίου Κλεάρ. Έλαβε το πτυχίο και το διδακτορικό του από την Οξφόρδη, όπου ολοκλήρωσε μια διατριβή σχετικά με την αρχαιολογία και την ιστορία της πρώιμης Σπάρτης, υπό την εποπτεία του καθηγητή Σερ Τζον Μπόρτμαν. Είναι συγγραφέας, συν-συγγραφέας, επιμελητής ή συν-επιμελητής πλήθους βιβλίων, όπως: The Cambridge Illustrated History of Ancient Greece, The Greeks: Crucible of Civilization, Sparta and Lakonia: A Regional History c. 1300-362 BC, The Greeks: A Portrait of Self and Others, The Spartans: An Epic History (Οι Σπαρτίατες).  Είναι συν-επιμελητής δύο σειρών μονογραφιών, μέλος των συντακτικών επιτροπών τριών επιστημονικών περιοδικών και σύμβουλος  αρχαίας ιστορίας του εκδοτικού οίκου Ντάκγουερθ. Είναι μέλος της Ενώσεως Αρχαιοφίλων του Λονδίνου και έχει τιμηθεί με το παράσημο του Χρυσού Σταυρού του Τάγματος Αριστείας και Τιμής από τον Πρόεδρο της Ελληνικής Δημοκρατίας.

Παραπομπές 

Βρετανοί ιστορικοί
Βρετανοί πανεπιστημιακοί